Alfa Romeo

Alfa Romeo (1910, Portello ved Milano) er et italiensk bilmerke som vektlegger sportslighet. De har også laget flymotorer og annet krigsmateriell. 

Det ble i 2017 laget  biler, en kraftig oppgang fra  i 2016, som delvis skyldes at man begynte å selge Alfa Romeo i USA.Alfa Romeo 2018 forecast: Better, but wont make a profit fra paultan.org den 30. januar 2018.

Etter fusjonen mellom Groupe PSA og Fiat Chrysler Automobiles i 2021 er Alfa Romeo en del av konsernet Stellantis.

 Stella og Darracq (1907–1909) 
Fra 1907 til 1910 drev Ugo Stella firmaet Società Italiana Automobili Darracq—Milano (SIAD)  i samarbeid med franske Alexandre Darracq (1855–1931). De ansatte i 1909 Giuseppe Merosi (1872–1956) som sjefstekniker.

 Merosi og Romeo (1909–1926) 
Etter Darracq trakk seg ut, grunnla man Anonima Lombarda Fabbrica Automobili (ALFA). Første bil fra Merosi var ALFA 24HP, hvis motor også ble brukt i flyet Santoni-Franchini.  Romano Cattaneo laget logoen inspirert av Visconti-familiens våpenskjold med et rødt kors og en slange (som hang over døren til Castello Sforzesco) satt sammen med Milanos bysymbol (hvitt flagg med rødt kors) og omringet av en mørkeblå ring som inneholdt ordene ALFA og MILANO.

I 1915 kjøpte napolitaneren Nicola Romeo (1876–1938) seg inn og la om til produksjon for krigsmaskineriet (flymotorer, kompressorer, generatorer, lokomotiver). Romeo ble eneeier i 1918 og endret navnet til Società Anonima Italiana Ing. Nicola Romeo. Først ut var Alfa Romeo 20/30HP fra 1920. 

 Jano, Ferrari og Mussolini (1923–1945) 
 thumb | Alfakjørere omkring 1931, Tazio Nuvolari (bak, drikker av flaske), Enzo Ferrari (høyre for Nuvolari). Foran (med flaske): Luigi Arcangeli (1902–1931). Helt til venstre er adm.dir, Ing. Prospero Gianferrari
Merosi forlot i 1926 (gikk til Isotta-Fraschini) og ble erstattet av Vittorio Jano (1896–1963), hentet fra Fiat i 1923.  Jano stod bak Janomotorene, en serie lette motorer (med 4, 6 og 8 sylindre) med hemisfærisk formede forbrenningskamre, sentrerte tennplugger, to rekker med overliggende ventiler per sylinderrekke og doble, overliggende kamaksler. 

Romeo forlot et konkurstruet selskap i 1928. Alfa ble overtatt av staten og ledet 1928 til 1933 av Ing. Prospero Gianferrari (1896–1953). I 1933 ble Alfa innlemmet i  det statlige Istituto per la Ricostruzione Industriale (IRI) som hjalp selskaper som slet etter den store depresjonen.Alfa Romeo i Store Norske leksikon.  Alfa Romeo var ledet 1933–1945 av Ing. Ugo Gobbato (1888–1945).Chi era Ugo Gobbato fra www.gobbataugo.it, sist lest den 2. november 2016.

Alfa ble et nasjonalsymbol som bygget chassis og racerbiler, og lot andre bygge karosseri for luksuriøse gatebiler. Racersatsingen var 1929–38 organisert som Scuderia Ferrari, ledet av Enzo Ferrari (1898–1988). Legenden Tazio Nuvolari (1892–1953) vant Mille Miglia i en Alfa Romeo 6C uten lys om natten. Med Alfa Romeo 8C vant de 24-timersløpet i Le Mans 1931–1934. Etter skrale resultat ble Jano avskjediget i 1937 (han gikk til Lancia i Torino) og Enzo Ferrari forlot i 1939 (for å grunnlegge Ferrari i Modena).

Produksjon av flymotorer hadde pågått i rykk og napp, fabrikk ved Napoli ble bygd i 1938, og i 1941 startet de Alfa Avio som laget flymotorer. 

 Etterkrigstid (1945–1986) 
miniatyr|Alfa Romeo 6C Flying Star, 1931
Adm.dir. Gubbato ble myrdet i 1945 og ble etterfulgt av Pasquale Gallo (1887–1982). Etter tapet mot de allierte under den andre verdenskrig var fabrikkene utbombet og luksusbiler av liten interesse. Fra 1948 var Alfa eid av det statlige Finmeccanica (finmekanikk). Nye småbiler og masseproduksjon ble lansert under ledelse av sjefsdesigner Orazio Satta Puliga (1910–1974) som fra 1951 var direktør.  

I 1950 vant  Giuseppe Farina VM i Formel 1 i en Alfa Romeo 158 med kompressor, og  Juan Manuel Fangio vant i 1951 i en Alfetta 159. I 1963 ble racing skilt ut i Auto-Delta SpA.  De vant Sportsvogns-VM for konstruktører i 1975 og 1977.
Se også Alfa Romeo (Formel 1)


 Med Fiat som eier (1986–) 
Nye økonomiske problem på 1970-tallet gjorde at myndighetene i 1986 solgte Alfa Romeo til Fiat, som etablerte Alfa-Lancia Industriale S.p.A. Alfa Avio ble samtidig solgt til Alitalia.  

Alfa vant Årets bil i Europa i 1998 og 2001 for Alfa Romeo 156 og Alfa Romeo 147.

I 2007 ble Alfa og Lancia skilt ut i egne selskaper, og det nye firmaet heter Alfa Romeo Automobiles S.p.A., fortsatt eid av Fiat.

Merket har blitt importert til Norge, sporadisk. I 1977 ble __NOTOC__Alfa Romeo importert av InAuto i Drammen, ledet av Otto K. Rømcke (1902–1989). De hadde med rundt 30 forhandlere, solgt 347 og 462 i henholdsvis 1975 og 1976. I 1990 hadde Ugland Auto blitt ny importør. Så er det Mitsubishi-importør Motor-Gruppen som tar inn 2000–2005, Auto Import Nor 2005–2010, RSA (Rutebileiernes Standariserings-Aksjeselskap) 2010–2015,Bilnorge.no sin historie om merket (lest 1. desember 2005 14:00) og fra 2016 et Fiat-eid selskap.Ny importør for Jeep og Fiat i Fædrelandsvennen den 9. juli 2015.

I 2012 solgte de omkring 300 i Norge.Morten Abrahamsen, Alfa-bilen som nesten er borte  fra E24 den 8. desember 2012 I 2015 ble 45 av 90 000 Alfa solgt i Norge. Eller 46.  På 2010-tallet solgte de småbilene Giulietta og MiTo, de noe større 159 og Brera, samt sportsbilene 8C og 4C.

Fra 2017 har de laget sedanen Giulia og SUV-en Stelvio.
Alfa Romeo er siden 2021 innlemmet i Stellantis-konsernet. Deres første hybridbil ble Alfa Romeo Tonale fra 2022.  I 2024 lanserte de Alfa Romeo Junior, fabrikkens første elbil.

 Bildegalleri 

 Referanser 

 Eksterne lenker 

 Klubb Alfa Romeo Norge sin hjemmeside

Kategori:Bilmerker
Kategori:Italienske bilprodusenter
Kategori:Milano
Kategori:Etableringer i 1910